open-index/open-wikipedia-markdown huggingface dataset:
Dunk

En **dunk**, som oftest kalt **slam dunk** i engelskspråklige land, er et av de mest kjente uttrykkene i basketball, og det enkleste skuddet å score for en spiller som har kvalifikasjonene som trengs. En dunk utføres ved at en spiller hopper opp over kurven, med ballen i hendene, for så å kaste ballen nedover i kurven. En dunk regnes som et vanlig skudd fra banen der to poeng blir gitt dersom skuddet er vellykket. Den første personen som brukte uttrykket slam dunk var Los Angeles Lakers-kommentatoren Chick Hearn. Før det var en slam dunk kjent som et **dunkskudd** eller, på engelsk, et **dunk shot**.

En slam dunk er det skuddet i basketball der det er høyest sannsynlighet for å treffe. I tillegg vekker en dunk stor oppmerksomhet blant publikum. En dunk går oftest under dette navnet, men det finnes også andre begreper i tillegg til dette og slam dunk som brukes, spesielt i engelsktalende land: «Jam», «stuff», «flush», «cram», «spike» og «throw down». Dunking foregår også som ren underholdning utenom basketballkamper, da særlig i slam dunk-konkurranser. Den mest kjente av disse konkurransene er NBA Slam Dunk Contest som foregår under NBA All-Star Weekend.

## Triks

Det er mulig å gjøre forskjellige triks i luften og på bakken før en dunk. Vi har for eksempel en alley-oop. Under en slik dunk sendes ballen først av en medspiller av dunkeren før han tar tak i den i luften og dunker. I tillegg kan en god dunker gjerne ta triks. På bakken kan spilleren enten hoppe med et eller to bein. Det regnes som vanskeligst å hoppe med to ben da spilleren ikke kommer så høyt opp i luften. Spilleren kan også bestemme seg for å spinne opptil 180 grader på bakken før dunken. I luften kan man da velge å spinne videre til 360 grader eller mer, avhengig av hvor atletisk dunkeren er. De mest atletiske spillerne hopper disse 360 gradene uten å snu 180 grader på bakken først. I tillegg til slike spinninger i luften kan en spiller ta en «tomahawk», som innebærer at spilleren kaster ballen hardt ned i kurven etter den har vært bak hodet hans, en «windmill», som innebærer at ballen går i en sirkel ned til spillerens hofte for å så bringes opp igjen til en dunk mens spilleren er i luften, eller et kast under beinet med ballen før den dunkes. Til slutt har spilleren et valg om å avslutte dunken med en eller to hender, avhengig av hvor atletisk han er. Det er vanskeligst å fullføre en tohåndsdunk da spilleren i slike tilfeller må være høyere oppe i luften. De noen av de aller vanskeligste dunkene innebærer en 360-graders rotasjon med en windmill eller en tomahawk som ender med to hender, men dette er svært sjeldent tilskuere får oppleve i kamp.

## Regel om dunking
I NCAA var det ikke lov å dunke fra år 1967 til år 1976. Mange har sett på dette som kjennetegnet til dominansen som Lew Alcindor hadde under hele hans NCAA-karriere. Noen ganger blir denne regelen om at dunking ikke var lov kalt «Lew Alcindor-regelen».

## Referanser
Langvann (Nordmarka)

**Langvann** (342 moh) er en innsjø i Nordmarka beliggende dels i Nittedal og dels i Oslo. Første matstasjon i Holmenkollen skimaraton er lagt hit etter en relativt kraftig oppstigning fra Hakadal.

## Referanser




## Eksterne lenker
* 
* Skiforeningen om Langvannet
Åmfoss bru

**Åmfoss bru** er ei steinhvelvbru over Nidelva. Brua ligger i Åmli sentrum i Åmli kommune i Agder. Den ble bygd i 1918, og har en lengde på 135 meter, med to spenn, lengste spenn er på 41 meter og det tredje lengste i sitt slag i Norge. Den er en del av fylkesvei 3716.

Åmfoss bru omtales som verneverdig i Nasjonal verneplan for veger, bruer og vegrelaterte kulturminner og er listeført hos Riksantikvaren.

## Eksterne lenker
*
Buksevann

**Buksevann** er en form for mobbing hvor offeret får tømt vann i buksene. Ved siden av ubehaget tilkommer ydmykelsen ved at det kan se ut som at offeret har tisset i buksene. Å gi noen buksevann kan også brukes i overført betydning for nettopp å ydmyke noen. Buksevann kan i gitte sammenhenger regnes som en humoristisk gest, da gjerne i sosiale tilstelninger som utdrikningslag.

Utførelsen har ingen bestemt form, men en fellesnevner er at vann tømmes i buksa. Enten holdes vedkommende fast, eller så skjer det overraskende.

Buksevann skal ha vært brukt som uoffisiell avstraffelse innen speiderbevegelsen, den tid speideruniformen var med korte bukser.

## Referanser


## Kilder
*
Hammerstads gate (Oslo)

**Hammerstads gate** (1–23E, 2–50) er en gate på Majorstuen i Oslo. Den går i dag fra Industrigata til Gydas vei. 

Gaten ble i 1879 oppkalt etter stortingsmann og gårdbruker Ole Larsen Hammerstad (1817–1873) som var fra Østre Toten. Husrekken 1–11 er leiegårder fra 1880–1890-årene som ble utskilt og solgt fra Balkeby. Den gamle trehusbebyggelsen som stod der, brant i 1879. Nr. 7 var fra 1887 Arbeidshjem for blinde, senere barnehjem. Kart fra 1881 viser at gaten da het Hammerstads Gade, og så sent som i 1896 var anlagt og bebygd kun fra Industrigata til Schultz' gate, dvs. ett kvartal.

I nr 23 åpnet byggmester Sillesens barnehage i 1938, med plass til 22 barn.https://www.nb.no/items/9e3f7fd045d88938279fbc4d2468af55?page=67 Sorenskriver G. Wiesener: *Barnevernet i Norge*, Oslo 1948, Nasjonalbiblioteket (s. 67)

## Hammerstads gate 12
**Hammerstads gate 12** ble tegnet av arkitekt Arne Enger i 1921 (-1924) og byggeanmeldt i Kristiania 1923. Bygget ble ferdigstilt i 1925. I arkitektens tegninger er denne gården omtalt som Hammerstadsgaten. Bygningen er oppført i slemmet tegl med trebjelkelag og i en arkitektur påvirket av nasjonalromantiske strømninger. Enger tegnet på samme tid den tilliggende hjørnebygningen Jacob Aalls gate 27.

Hammerstads gate ligger på den tidligere løkkeeiendommen Sorgenfri (eg. fra 1741) som lå mellom Majorstuen og Stensparken. Løkkeeiendommens endelige størrelse og navn er fra 1817, og den ble utskilt fra Nedre Blindern gård i 1856. Selve bebyggelsen på Sorgenfriløkken lå der kvartalet syd for Hammerstadsgate 12 ligger, mellom Trudvangveien og Ole Vigs gate.

Hammerstads gate 12 (gnr 215, bnr 86) ble opprettet som egen eiendom 2. mars 1918 og med et tomteareal på 1456,8 m2. Fra 1924 til 1984 var gården organisert som et aksjeselskap, A/S Hammerstads gate 12. Gården ble seksjonert som Sameiet Hammerstads gate 12 i 1984.

## Noen bygninger

Fil:Hammerstads gate 1.jpg|Nr.1. Tegnet av arkitekt Frithjof Kossuth Aslesen 
Fil:Hammerstadsgate 12 A og B.jpg|Nr. 12 A og B. 
Fil:Hammerstads gate 14.jpg|Nr. 14. Hjørnegård mot Kirkeveien.
Fil:Hammerstads gate 24-34.jpg|Nr. 24–34, Trudvangkomplekset. Arkitekt Carl Anian Aaman.


## Referanser


## Litteratur
* 

## Eksterne lenker
*
Ringstabekk stasjon

*Nye* **Ringstabekk stasjon** erstattet Gamle Ringstabekk stasjon og Tjernsrud stasjon i forbindelse med oppgraderingen av Kolsåsbanen til metrostandard. Stasjonen ligger mellom stasjonene den erstattet og ble åpnet 15. august 2011.

Banen forbi stasjonen er en kombibane, hvor det går både T-bane og bybane (trikk), men på tross av dette vil kun T-banen stoppe på stasjonen. Grunnen til dette er at det ikke er plass til en ekstra plattform for trikken, og denne stopper kun på nabostasjonene Jar stasjon og Bekkestua stasjon i Bærum.

## Eksterne lenker
* Ruter – Ringstabekk stasjon
Mari Rege

**Mari Rege** (født 19. juni 1974) er en norsk professor i økonomi ved Universitetet i Stavanger. Da hun fikk opprykk i 2009 ble hun den yngste professoren i økonomi i Norge.

## Bakgrunn og virke
Rege tok cand.mag.-graden i økonomi og matematikk ved universitetet i Oslo (UiO), deretter cand.polit.-graden i økonomi ved (UiO) i 1998, og dr.polit.-graden i økonomi ved UiO  i 2002. Deretter underviste hun ved universitetet før hun hadde en stilling som universitetslektor (*Assistant Professor*) ved Case Western Reserve University i USA.  

Hun ble ansatt som førsteamanuensis ved Universitetet i Stavanger (UiS) i 2006, og fikk opprykk til professor i 2009. I 2007 ble hun av de 20 som fikk fireårsstipend som *[[Yngre fremragende forskere]]* av Norges forskningsråd. 

Rege var 2008-2009 medlem av det regjeringsoppnevnte Fordelingsutvalget, som analyserte årsaker til økonomiske forskjeller i befolkningen.

## Referanser


## Eksterne lenker
* 
* 
* «Mari Rege, Professor UiS på NHOs Årskonferanse 2014», foredrag om tidlig læring, på Youtube
Bukserolle

En **bukserolle** er innen opera og andre teaterforestillinger en mannlig rollefigur som spilles eller synges av en kvinne. Bukserollen utgjør en viktig del av teaterets historie og representerer også en historisk kjønnsproblematikk.

Betegnelsen brukes ikke når kvinner, som en del av handlingen, kler seg ut som menn. Betegnelsen brukes om tilfeller der publikum skal kunne tro at det er en ikke-forkledt mann i rollen. Ofte er det roller som unge menn, yndlinger eller pasjer som tildeles kvinner. Bukseroller i operaen innehas som oftest av en mezzosopran eller alt.

## Historie
Tradisjonen går tilbake til 1500- og 1600-tallet, først i Spania og Italia, deretter  i Frankrike og England. I Norge har bukseroller vært å se på scenen siden 1800-tallet.

## Kjente «bukseroller»
### Opera og operette

* Vincenzo Bellini, *[[i Capuleti e i Montecchi]]*: Romeo
* Alban Berg, *[[Lulu (Opera)|Lulu]]*: Gymnasiasten
* Gaetano Donizetti, *[[Lucrezia Borgia (Oper)|Lucrezia Borgia]]*: Maffio Orsin
* Engelbert Humperdinck, *[[Hänsel und Gretel (Opera)|Hänsel und Gretel]]*: Hänsel
* Leoš Janáček, *[[Jenůfa]]*: Jano
* Bohuslav Martinů, *Greek Passion*: Nikolios
* W. A. Mozart, *[[Figaros bryllup]]*: Cherubino
* W. A. Mozart, *[[La clemenza di Tito]]*: Sesto, Annio
* Jacques Offenbach, *[[Fantasio (Oper)|Fantasio]]:* Titelrollen
* Gioacchino Rossini, *Semiramide*: Arsace
* Gioachino Rossini, *[[La donna del lago]]*: Malcolm
* Gioachino Rossini, *[[Tancredi]]*: Tancredi
* Nikolaus Schapfl, *[[Der Kleine Prinz]]*: Den lille prinsen
* Johann Strauss d.y., *[[Flaggermusen]]*: Prins Orlofsky
* Richard Strauss, *[[Rosekavaleren]]*: Oktavian
* Richard Strauss, *[[Ariadne på Naxos]]*: Komponisten
* Richard Strauss, *[[Salome (Oper)|Salome]]*: Page
* Giuseppe Verdi, *[[Un ballo in maschera]]*: Oskar
* Richard Wagner, *[[Rienzi]]:* Adriano di Colonna

### Skuespill

* William Shakespeare, *[[Kjøpmannen i Venedig]]*: Portia

## Referanser


## Litteratur

* Hov, Live. «Bukseroller – en scenisk spesialitet med lange aner». I: *Byminner*, nr. 3, 2019.

## Eksterne lenker
*
Hatta

**Hatta** er en by i De forente arabiske emirater, som ligger i Hajarfjellene 128 km øst for Dubai. Byen har om lag 2&nbsp;000 innbyggere. Den tilhører også formelt emiratet Dubai, men er plassert som en enklave omgitt av andre emirater. 

Byen har hatt beboelse i om lag 5&nbsp;000 år, med tidlig jordbruk og handel over fjellpasset. Den er et festningspunkt med festningen *Al Husen*, som er godt bevart. Byen ligger ved motorvei 44 som går fra Dubai og østover til Oman via Hatta. Den har et hotell, en brannstasjon, en politistasjon og et lite sykehus.

I det åpne friluftsmuseet *Hatta Heritage Village* kan besøkende se tradisjonelle, arabiske bolighus, skoler og landbruksbygninger rundt *Al Husen*-fortet, som er fra 1800-tallet. Rundt fortet ligger to militære utkikkstårn på to høyder. Fortet var sete for en lokal høvding som kontrollerte fjellpasset og meklet i klanstrid og avgjorde lokale tvister. *Juma*-moskeen er fra 1780.

## Eksterne lenker
*
Springvann

**Springvann** har flere betydninger:
* Vann i en enkel vannkran, en spring.
* En fontene
* Tiden da avstanden mellom flo og fjære er maksimal, se tidevann eller springflo.
Gottfrid Svartholm

**Per Gottfrid Svartholm Warg** (født 1984), også kjent som **Anakata**, er en svensk programmerer og tidligere medgrunnlegger av det kontroversielle nettstedet The Pirate Bay. Nettstedet er et av verdens mest kjente fildelingsplattformer og blir ofte kritisert for å bidra til ulovlig deling av opphavsrettsbeskyttet materiale.

Svartholm har hatt en fremtredende rolle i teknologihistorien, men også i juridiske konflikter knyttet til piratkopiering og hacking. Hans aktiviteter og juridiske utfordringer har gjort ham til en kontroversiell figur i både Sverige og internasjonalt.

## America’s Dumbest Soldiers
Svartholm gjorde seg internasjonalt bemerket med nettsiden America’s Dumbest Soldiers i 2004. På siden kunne man rangere døde amerikanske soldater fra Irak-krigen basert på hvor «dum» måte de døde på. De amerikanske myndighetene forsøkte å stenge siden ved å legge press på flere internettleverandører. Svartholms kollega Neij forsvarte siden ved å vise til ytringsfrihet og parodi. De valgte imidlertid å stenge siden i 2005.

## Bakgrunn og oppstarten av The Pirate Bay

I 2003 startet Svartholm sammen med Fredrik Neij og Peter Sunde The Pirate Bay, en søkemotor for torrentfiler. Plattformen koblet brukere over hele verden og muliggjorde deling av filer uten sentral lagring av innhold. Plattformen vokste raskt og ble på sitt største ansvarlig for nesten halvparten av verdens internett-trafikk.

The Pirate Bay møtte motstand fra film- og musikkindustrien, særlig fra den amerikanske bransjeorganisasjonen Motion Picture Association of America (MPAA). På grunn av juridiske gråsoner i svensk lovgivning kunne nettstedet fortsette driften i flere år til tross for gjentatte forsøk på å stenge det.

## Rettssak og domfellelse

I 2009 ble Svartholm, sammen med de andre grunnleggerne, dømt i Sverige for medvirkning til brudd på opphavsretten. Han fikk en fengselsstraff på 12 måneder og en bot på 46 millioner svenske kroner. Svartholm møtte imidlertid ikke opp til soning i 2012, noe som førte til en internasjonal etterlysning.

Svartholm ble senere arrestert i Kambodsja, hvor han hadde bodd siden 2009. Til tross for at Kambodsja ikke hadde noen utleveringsavtale med Sverige, ble han deportert tilbake.

Mens Svartholm sonet dommen for The Pirate Bay, ble han i 2013 dømt for hacking av servere tilhørende offentlige institusjoner og banker i Danmark. Bevisene i saken var sterke, og han risikerte opptil seks års fengsel. Han sonet store deler av tiden i Danmark før han ble overført til Sverige for å fullføre sin straff.

Ifølge hans mor, Kristina Svartholm, hadde fengselsoppholdene satt sine spor, og Svartholm valgte å trekke seg tilbake fra offentligheten etter løslatelsen i 2015.

## Kulturell betydning

Svartholm og The Pirate Bay har blitt portrettert i flere dokumentarer og TV-serier. Plattformen og dens grunnleggere har vært gjenstand for debatt om opphavsrett, digital frihet og piratkopieringens rolle i samfunnet. Serien The Pirate Bay (2024) skildrer oppstarten og de juridiske kampene som fulgte.

## Referanser


## Eksterne lenker
*
Peik

**Peik** er et mannsnavn med flere mulige opprinnelser. Det kan være:
* dannet av finske *poika*, «gutt».
* dannet av finske *peikko*, «troll».
* en frisisk kjæleform av *Pay*, som er en variant av *[[Paul]]*, som har opprinnelse det romerske slektsnavnet Paulus om betyr «liten» eller «ydmyk».
* en kortform av *[[Pavel]]*. I barnebøkene om *Peik* av Barbra Ring er navnet brukt slik.

*Peik* er brukt i finsk-svenske og norske folkeeventyr. Det norske eventyret blir gjerne også omtalt som Peik med narrestikkene.

*Peik* har finsk-svensk navnedag 8. oktober.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Peik Christensen (født 1952), norsk alpinist

## Annen bruk av navnet
*Peik med narrestikkene, tittel brukt på norske folkeeventyr.
*Peik, navn på tidligere norsk skjemteblad.
*«Pejk» pseudonym for tegneren Olaf Gulbransson.* *Peik*, hovedperson i en barnebokserie av Barbra Ring.
* «Peik», Majorstuen skoles korps.
* Peik Sjokoladefabrikk, tidligere fabrikk i Oslo.
* Peik potetskreller, norskprodusert potetskreller.
* En potetsort 

## Referanser


## Eksterne lenker
*
Riksvei 8 (Finland)

**Riksvei 8 (Finland)** (*[[finsk]]: Valtatie 8*) er en finsk riksvei som går mellom Limingo, litt sør for Uleåborg, og Åbo. Veiens lengde er 626 km, og den er del av europavei 8. Traséen følger for det meste kysten av Bottenviken.

## Kommuner og knutepunkter
### [[Norra Österbotten]]
;Limingo
*  Haaransilta
* Limingo → Pattijoki over Siikajoki
* Lapinkangas

;Siikajoki
* Lahtiranta
* Revonlahti

;Brahestad
* Pattijoki → Limingo over Siikajoki
*  Brahestad

;Pyhäjoki
* Pohjankylä
* Pyhäjoki
* Yppäri

;Kalajoki
* Rahvo
* Kalajoki
* Kalajoki
* Siironen
* Himango → Lestijärvi

### [[Mellersta Österbotten]]
;Karleby
* Ala-Viirre
* Jokikylä → Maringais over Lochteå
* Maringais →  Jokikylä over Lochteå
* Peitso
* Hietakaarukka
* Biskopsbacken → Ytterjeppo over Larsmo, Jakobstad og Nykarleby
* Närvilä

### [[Österbotten]]
;Kronoby
* Bråtöbyn
* Ytterbråtö

;Pedersöre
*  Edsevö
* Bennäs
* Lövö

;Nykarleby
* Kovjoki
* Rundt
* Ytterjeppo → Biskopsbacken over Nykarleby tettsted, Jakobstad og Larsmo
* Ytterjeppo
*  Stormossabergen

;Vörå
* Eljasus
* Oravais
*  Kaitsor
* Palvis
* Öling → Maxmo tettsted

;Korsholm
* Sandvik
* Örarna
*  Kvevlax
*  Smedsby (kommunesenter i Korsholm)

;Vasa
* Hemstrand
* Roparnäs
*   Långbacken , felles trasé til Korsholm
* Gamla hamnen → Helsingby, parallellvei til motorveien

;Korsholm
* Vikby → Perälä over Korsnäs og Närpes
*   Marasbacken 
* Rimal

;Malax
* Långåminne
* Kolnebacken

;Närpes
* Dalbacken
*  Pörtom
* Brännbacken
* Tallbacken
* Kallmossen → Perälä og → Vikby over Närpes og Korsnäs
* Vitberget
* Svedan

;Kristinestad
* Överby → Kristinestad (bysentret)
*  Tjöck
* Lålby
* Träskvik
* Ömossa

### [[Satakunta]]
;Sastmola
* Viljamaa
* Tuorila

;Björneborg
* Lamppi
*  Kaapola
* Södermark (Söörmarkku), felles trasé til Käppärä
* Hyvelä → Björneborg sentrum (gamle riksveitrasé)
* Lillraumo (Vähärauma), felles trasé til Käppärä
* Käppärä

;Euraåminne
* Luvia E
* Sahari
* Kämppä
* Euraåminne
* Lapijoki

;Raumo
* Lajo
* Polari
* Unaja
*  Varhokylä

### [[Egentliga Finland]]
;Letala
* Letala

;Virmo
*   Virmo

;Nousis
* Nummi
*  Nousis

;Masku
* Masku

;Reso
* Kerttula
*   Reso 

;Åbo
*  Oxbacka 
* Muhkuri
*  Port Arthur
* Åbo sentrum
* Tronbacken
* Hammarbacka

## Kilder
*FENNIA Kartverk över Finland, Lantmäteristyrelsen og Weilin+Göös 1979. ISBN 951-35-1955-4
*GT SUOMI – FINLAND Vägatlas, Genimap Oy, Vantaa Finland 2005. ISBN 951-593-944-5
*Suomi – Finland Stadsatlas, Genimap Oy, Vantaa 2003. ISBN 951-593-874-0
*Grunnkart (Kartplatsen, Lantmäteriverket)
*Svenska ortnamn i Finland
Dadullah Akhund

**[[Mullah]] Dadullah** eller **Dadullah Akhund** (pashto: ملا دادالله آخوند; født ca. 1966, død 12. mai 2007) var Talibans øverste militære leder inntil sin død i 2007. Han var etnisk pashtuner fra stammen Kakar i landsbyen Kalai-Kakaran i Oruzgan-provinsen i Afghanistan. Han hadde også et hjem i Alajilga, en grenselandsby i Kandahar-provinsen.

## Biografi
Ikke mye er kjent om Dadullahs tidlige liv. Han ble såret som kriger i den antisovjetiske mujahedin-bevegelsen på 1980-tallet, med resultatet at han mistet sitt ene ben. Han var medlem av Talibans 10-manns ledede kommunestyre før den amerikansk-ledede invasjonen i 2001. Han var angivelig også en nær støttespiller til Mullah Omar. I 1999–2000 ledet han undertrykkelsen av hazarere i Bamiyan-provinsen. Da Taliban-regimet falt i desember 2001 flyktet han og unngikk dermed fangenskap av Nordalliansens styrker i Kunduz-provinsen.

## Dødsfall
Dadullah ble drept i kamper med styrker fra Afghanistan og ISAF i 2007 i den sørafghanske provinsen Helmand.

## Referanser
Lasso rundt fru Luna

***Lasso rundt fru Luna*** er en roman av den norske forfatteren Agnar Mykle, utgitt i 1954.

Handlingen utspiller seg på tre tidsplan. Fra et nåtidstidsperspektiv ser hovedpersonen Ask Burlefot tilbake på sin tid som ung handelsskolebestyrer i en småby i Nord-Norge. Tilbakeblikk til oppvekst og gymnasår utgjør det tredje tidsplanet. Litteraturhistorikeren Øystein Rottem karakteriserer romanen som en «dannelsesroman med omvendt fortegn»: den handler om oppbruddet og tilværelsen i det fremmede, men også om det umulige i å «vende hjem». Hovedpersonen har brent alle broer og kommet til en bitter erkjennelse av sin annerledeshet.

I oppfølgerromanen *[[Sangen om den røde rubin]]* (1956) følger vi hovedpersonen som student ved Norges Handelshøyskole. Begge romanene vakte betydelig oppsikt i samtiden for sine direkte og amoralske skildringer av seksualitet.
## Referanser
EarthBound

***EarthBound***, kjent i Japan som , er et rollespill utviklet av Ape og HAL Laboratory og gitt ut av Nintendo for Super Nintendo. Spillet er designet av Shigesato Itoi, spm også utviklet forgjengeren, *[[Mother (videospill)|Mother]]*, som bare ble gitt ut i Japan. Spillet kom i salg i Japan 27. august 1994, og i Nord-Amerika 1. juni 1995. Spillet var først tilgjengelig i verden over etter det ble gitt ut på Wii U i 2013 gjennom digital nedlastning. Spillet ble også senere tilgjengelig verden over på Nintendo 3DS i 2016, SNES Classic i 2018 og Nintendo Switch Online i 2022.

## Handling
Spillet starter en natt i Onett, en liten by i Eageland. I et hus bor en ung gutt ved navnet Ness som sover i sengen sin. Men han våkner etter at et metoritt har landet i bakketoppen i nærheten. Da Ness går opp bakken for å sjekke, blokkerer politiet veien, så går han hjem igjen.

Senere blir Ness vekket av banking på døren. Det viser seg å være Pokey, som forteller at hans bror Picky har forsvunnet, han ber Ness bli med for å finne ham. Ness tar også med seg hunden King som blir med begge mot meteoren, men King løper vekk underveis.

Øverst på bakken finner de Picky, som sov bak en busk. Han våkner og blir med Ness og de andre.

Men da de skulle gå ned, hører Pokey en summing. Og når et lys kommer fra metoritten hører Ness den også. Da lyset forsvinner, kommer en bie som kan snakke. Den forteller Ness at den heter Buzz Buzz og er fra ti år i fremtiden, da hele verden er blitt ødelagt av en romvesen som heter Giygas. De eneste som kan beseire Giygas er tre gutter og en jente.
## Referanser


## Eksterne lenker
* 
* EarthBound Wiki
* 
* EarthBound Review By the HVGN
Riksvei 1 (Finland)

**Riksvei 1 (Finland)** (*[[finsk]]: Valtatie 1*) er en finsk riksvei som går mellom Åbo og Helsingfors. Veiens lengde er 164 km, og den er del av europavei 18. 

## Kommuner og knutepunkter
### [[Egentliga Finland]]
;Åbo
*   Aningaisbron
*   → Tuulos  
*  
*  
: Åbo – Helsingfors
*   

;St. Karins
*  
*  
*  
*    (arm)

;Pemar
*  
*  
*  

;Salo
* 
*  
*  Isokylätunnelen (435 m)
*  
*   
*  Hepomäki tunnel (250 m)
*  Lakiamäki tunnel (480 m)
*  
*   Suomusjärvi/Kitula
*   parallellvei til motorveien

### [[Nyland]]
;Lojo
*   
*   
*  Tervakorpi tunnel (575 m)
*  Pitkämäki tunnel (620 m) 
*  Orosmäki tunnel (645 m) 
*  Karnainens tunnel (2230 m) 
*  Lehmihaka tunnel (265 m)
* /Ruotio
*   Lempola
*    Nummenkylä
*   parallellvei til motorveien 

;Vichtis
*   Palojärvi → Björneborg

;Kyrkslätt
*  Veikkola

;Esbo
* 
*    Morby , Ring III
*  
*  

;Helsingfors
*  Munksnäs
*   Dal

## Eksterne lenker
* 
* Finnlink
* Silja Line
* Viking Line
* Webkamera i Finland
Yohan (navn)

**Yohan** er en fransk variant av  mannsnavnet *[[Johan]]*, som har opprinnelse i hebraiske *Yochanan* og betyr «Gud er nådig».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Yohan Cabaye (f. 1986), fransk fotballspiller
* Yohan Mollo (f. 1989), fransk fotballspiller
* Yohan Shanmugaratnam, norsk journalist

## Annen bruk av navnet
* *[[Yohan – Barnevandrer]]*, norsk barnefilm men premiere i mars 2010

## Referanser


## Eksterne lenker
*
Urban (navn)

**Urban** er et mannsnavn dannet som en kortform av det romerske navnet *Urbanus*, som betød «bybeboer» på latin. *Urban* brukes også som etternavn. Navnet er i dag populært i Zambia og Slovenia.

## Etymologi
*Urban* er en kortform av latinske *Urbanus*, som betyr «byboer» eller «en som bor i byen». 

*[[Panu]]* og *[[Urpo]]* er vanlige finske kortformer av navnet. *Urban* har svensk og finsk-svensk navnedag 25. mai. *Urbanus* har dansk og *Urpo* har finsk navnedag samme dato.

## Utbredelse

*Urban* har historisk vært brukt som et romersk tilnavn og nevnes kort i Det nye testamentet om en person fra Makedonia, i en av Paulus’ epistler. Navnet ble senere båret av hele åtte paver, noe som har bidratt til dets utbredelse i kristne kulturer. I Norden har Urban vært dokumentert siden 1456 i Sverige og fra 15. århundre i Danmark. Det har vært mest brukt i Danmark og Sverige, særlig i periodene 1910–1929 i Danmark og 1940–1969 i Sverige. Navnet er også registrert i Norge, men i mindre omfang.

*Urban* er i dag et vanlig navn i Zambia. Det har også vært et populært navn på guttebarn født i Slovenia på begynnelsen av 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Pave Urban II (ca. 1035–1099), franskfødt pave
* Pave Urban VIII (1568–1644), italienskfødt pave 
* Urban Hjärne (1641–1724), svensk lege, kjemiker og forfatter
* Urban A. Woodbury (1838–1915), amerikansk politiker og guvernør i Vermont
* Urban Gad (1879–1947), dansk filmregissør og manusforfatter
* Urban Shocker (1890–1928), amerikansk baseballspiller
* Urban T. Holmes Jr. (1900–1972), amerikansk filolog og litteraturforsker
* Urbie Green (1926–2018), amerikansk jazz-trombonist (født Urban Clifford Green)
* Urban Bäckström (født 1954), svensk økonom og tidligere riksbanksjef
* Urban Priol (født 1961), tysk kabaretkunstner og komiker
* Urban Meyer (født 1964), amerikansk fotballtrener
* Urban Ahlin (født 1964), svensk politiker og tidligere riksdagspresident
* Johan Urban Bergquist (født 1965), svensk-norsk kunstner
* Urban Breed (født 1970), svensk heavy metal-vokalist

## Navnedag
*Urban* har navnedag i flere land, oftest 25. mai, men har ikke noen norsk navnedag.

## Referanser


## Eksterne lenker
*
Man on Wire

***Man on Wire*** er en britisk-amerikansk dokumentarfilm fra 2008 regissert av James Marsh. Filmen forteller historien om Philippe Petit som gikk på line mellom de to tvillingtårnene til World Trade Center i New York i 1974. Filmen er basert på Philippe Petits bok *To Reach the Clouds* som nylig har blitt sluppet i pocketutgave, omdøpt til *Man on Wire*. Filmen presenterer sjeldne bilder og opptak av forberedelsene til hendelsen og stillbilder fra selve hendelsen, i tillegg til rekonstruerte scener (med Paul McGill i rollen som den unge Petit) og intervjuer med deltakerne fra 2007 til 2008, over 30 år etter hendelsen.

I februar 2009 vant filmen en BAFTA-pris for enestående britisk film. Den vant også en Oscar for beste dokumentarfilm.

## Referanser


## Eksterne lenker
*
Abs Breen

**Richard Abidin «Abs» Breen** (født 29. juni 1979) var en rapper i boybandet 5ive. 

Breen har også kommet med soloalbumet *[[Abstract Theory]]*.

I dag jobber han som produsent og DJ for flere kjente artister i Storbritannia.

## Referanser


## Eksterne lenker
* 
* 
*
Abstract Theory

***Abstract Theory*** er det første soloalbumet til Abs Breen. 

Albumet ble utgitt i 2003, og kom på en 28.-plass på albumlisten i Storbritannia.

## Sporliste
# «Stop Sign» – 2:54
# «Miss Perfect (med Nodesha)» – 3:39
# «What You Got» – 3:50
# «7 Ways» – 3:53
# «Back to the Limbo» – 3:26
# «Rain» – 4:11
# «Turn Me Up» – 3:56
# «Lovers Rock» – 4:29
# «Roll With Me» – 3:44
# «Emotional» – 3:39
# «Shame» – 3:21
# «Angel/The One and Only (med Caroline)» – 10:42
# «Spin» – 3:22

## Kilder
*
Bruskganoider

* Stører
* Bikirer

**Bruskganoidene** er en liten gruppe svært primitive beinfisker. Bruskganoidene er en parafyletisk gruppe og representerer den den første store radiasjonen av strålefinnefisker fra slutten av silur. De fleste fossile on noen av de nålevende artene har store, tunge beinskjell dekket med ganoin (derav navnet), et emaljeaktig stoff.

## Bygning
I dag lever det bare to grupper av bruskganoider: Stører og bikirer som på hver sin måte har bevart en del av de typiske trekkene for gruppen:

* Størene har en enkelt ryggfinne og en hale der ryggraden fortsetter ut til enden av den øverste halefinnen. Hele halen er asymmetrisk og likner på hale slik den finnes hos haier, og de fleste artene har sprøytehull. Skjelettet er for det meste av brusk.
* Bikirene har harde skjell med et solid lag av ganoin. Alle artene har sprøyehull, og halefinnen er asymmetrisk, selv om de ikke har «haihale» slik som størene. Finnene sitter på kjøttaktige utvekster, tilsvarende dem hos kjøttfinnefisker, og svømmeblæren er fysostom og har kontakt med svelget og fungerer som en enkel lunge.

Selv om det i første rekke er bikirene som bruker sømmeblæren aktivt som pusteorgan, er alle bruksganoidene fysostome og har forbindelse mellom svømmeblæren og svelget. Hos stører brukes denne forbindelsen først og fremst til å utlikne trykk.

## Systematisk plassering
Bruksganoidene har gitt opphav til de øvrige strålefinnefiskene i overgangen til devon. Hvorvidt det er størene eller bikirene som er nærmest beslektet med de resterende strålefinnefiskene er usikkert, og resultatet av analyser av slektskapsforholdet varierer med hvilke faktorer man vektlegger. Det er også mulig at de øvrige strålefinnefiskene har sitt opphav i en nå ukjent gruppe bruskganoider, og at de to nålevende gruppene av bruskganoider er hverandres nærmeste slektninger.

Selv om de eldste fossilene vi kjenner av bruksganoider er fra trias, er det liten tvil om at grupper er langt eldre. Bruskganoidene med sine særegne bygningstrekk og store tunge skjell gir oss et glimt av devontidens fiskeliv, et vindu inn i en fjern fortid.

## Klassifisering
De aller fleste gruppene av bruskganoider er bare kjent fra fossile funn. De nålevende gruppene fordeler seg på tre familier
*Acipenseriformes
**Acipenseridae — stører
**Polyodontidae — spadestør
**Chondrosteidae(†)
**Errolichthyidae(†)
*Cheirolepidiformes(†)
*Guildayichthyiformes(†)
*Luganoiiformes(†)
*Palaeonisciformes(†)
**Acrolepidae(†)
**Birgeriidae(†)
**Palaeoniscidae(†)
*Perleidiformes(†)
*Phanerorhynchiformes(†)
*Pholidopleuriformes(†)
*Polypteriformes
**Polypteridae - bikirer
*Ptycholepiformes(†)
*Saurichthyiformes(†)
*Tarrasiiformes(†)

## Referanser


## Eksterne lenker
*
Oslo Reptilpark

**Oslo Reptilpark** er en privateid norsk dyrepark, og Norges eneste reptilpark.   

Parken åpnet i Storgata 26 i januar 2002, men flyttet til nåværende adresse høsten 2007. 

## Utvalg av dyr
I Oslo Reptilpark kan man se rundt 60 forskjellige dyrearter. Noen av disse er:
* **Frosker** - Blå pilgiftfrosk, melkefrosk, mosefrosk
* **Primater** - Hvitøret silkeape, dvergsilkeape
* **Øgler** - Perlefirfisle, Grønn iguan, Grønn trevaran, Skjeggagam, Leopardgekko, Mikrogekko
* **Kaiman** - Brillekaiman
* **Slanger** - Tigerpyton, Teppepyton, kornsnok, kongepyton, melkesnok, hagetreboa
* **Fisk** - Skytterfisk, sommerfuglfisk
* **Skilpadder** - Pannekakeskilpadde, gresk landskilpadde, rødfot skogskilpadde
* **Edderkopper** - Sort Enke, forskjellige taranteller
* **Insekter** - Kakerlakker, pinnedyr

## Bilder

Fil:Portrait of an Iguana.jpg|Iguan
Fil:Slange - Oslo Oslo Reptilpark.jpg|Slange 
Fil:Yellow python Oslo Reptilpark.jpg|Gul pytonslange 
Fil:BrachylophusFasciatus.jpg|Fijibåndiguan


## Eksterne lenker
* hjemmeside: www.reptilpark.no
President (andre betydninger)

**President** kan vise til

*President, leder av et presidium, statsleder i en republikk.
**[[President (album)]]*, album av Jan Eggum.
*Presidenten (kortspill)
*Président, ost
Rettslære (videregående skole)

**Rettslære** er et fag i den videregående skolen. Faget er et valgfritt programfag i den videregående opplæringen.

Rettslære har som mål å gi kunnskap om og forståelse for rettsreglene slik de er nedfelt i lovene. Ifølge kunnskapsløftet skal elevene blant annet lære om lovene, hvordan det er bygd opp og hvordan det henger sammen med hvordan det internasjonale rettssamfunnet fungerer i praksis. Rettslære skal utvikle evnene til å tolke og bruke lovene både i privat sammenheng og i yrkeslivet, samtidig som det skal stimulere til refleksjon.

## Eksterne lenker
* Vil bli
Bergensprogrammet

**Bergensprogrammet** var et samarbeid mellom Hordaland fylkeskommune, Bergen kommune og Statens vegvesen.

Programmet omfattet kollektivtrafikktiltak, gang- og sykkelveier, miljøprosjekter, tiltak på gatenettet i sentrum, trafikk­sikkerhets­tiltak og nye vegprosjekter. 
I perioden 2002–2025 skal det investeres for nær 12,7 milliarder kroner i nye samferdselsprosjekter i Bergen.

## Mål
Bergensprogrammet hadde som overordnet mål å oppnå at kollektivtrafikk får en større del av persontransporten. Det var særlig fokusert på persontransporten mellom Bergen sentrum og de største boligkonsentrasjonene. I sentrum skulle trafikken reduseres, og byutviklingen skulle gi generelt mindre transportbehov. Miljøbelastningen fra trafikk og antallet trafikkulykker skulle reduseres, og det skulle etableres et sammenhengende gang- og sykkelveinett i Bergen.

Det mest omfattende prosjektet var Bybanen, hvor første delstrekning, sentrum&ndash;Nesttun, ble satt i drift i 2010. På sikt er det planlagt å bygge et banenett som dekker alle bydelene i Bergen.

## Miljøløftet
Ved årsskiftet 2017–2018 ble Bergensprogrammet avløst av Miljøløftet.

Miljøløftet er samlebetegnelsen på den nye byvekstavtalen i Bergen og bypakke Bergen, og er i praksis en videreføring av Bergensprogrammet.

## Referanser


## Se også
* Miljøløftet
* Bompenger
* Bomring
* Rushtidsavgift på offentlig vei

## Eksterne lenker
* Bergensprogrammet
Riksvei 7 (Finland)

**Riksvei 7 (Finland)** (*[[finsk]]: Valtatie 7*) er en finsk riksvei som går mellom Helsingfors og grensen mot Russland ved Vaalimaa. Veiens lengde er 189 km, og den er del av europavei 18.

## Kommuner og knutepunkter
### [[Nyland]]
;Helsingfors
*    Jakobacka

;Vanda
*    Långmossen, felles trasé til Vaalimaa

;Sibbo
*  Landbo
*   Västerskog → Helsingfors hhv. Lovisa (parallellvei til motorveien)
*  Kallbäck
*   Hangelby

;Borgå
*   Kullo
*   Drägsby
*   Harabacka
*   Skarpens
*   Rita
*  Sannäs

;Lovisa
*   Gammelby
*   Forsby → Kajana  
*   Lovisa 
*  Ulrika → Helsingfors
*  Lillabborrfors,  Bru med kulturvernintresse (en del av Kungsvägen)

### [[Kymmenedalen]]

;Pyttis
*  Maasalo
*  Broby
*  Heinlahti 

;Kotka
*  
* Kyminlinna  
*   Kyminlinna, fellestrasé til Karhunkangas
*  Uusikylä
*   Karhula
*  
*  Otsola
*  Oravala

;Fredrikshamn
*   Karhunkangas → Vederlax
*   Summa → Luumäki
* Summa  
*  Poitsila
*  Fredrikshamn (Ratapihankatu) 
*  Fredrikshamn Helsingintie)
*  Fredrikshamn (Museotie) → Kungsvägen til Virojoki. Alternativ vei for personbiler langs E18 ved lastebilkø.

;Vederlax
*   Virojoki
*  Vaalimaa
*  Vaalimaa →  (Russland)

## Alternative veier
Det finnes alternative veier for å reise fra et sted langs veien til et annet. 
* Kotka – Vyborg: // via Villmanstrand, 40 km lengre. Mindre kø ved grensekontrollen.

## Eksterne lenker
* 
* Webkamera i Finland 
* Køsituasjonen ved finsk/russiske grensen.
Danny Coralles

**Danny Coralles** er en ekstrem metal-gitarist fra USA. Han spilte for bandet Autopsy til det ble oppløst. Så startet han bandet Abscess sammen med Chris Reifert. De to har også laget musikkprosjetene  The Ravenous, Eat My Fuk and Doomed.

Coralles var også gjesteartist i det norske black metal-bandet Aura Noir i albumet *[[Hades Rise]]* i 2008.
Ganoin

**Ganoin** er en substans som likner tannemalje, og som finnes som et hardt, nesten porselensaktig, iriserende overtrekk på skjell hos primitive grupper av beinfisker.

I motsetning til virkelig emalje, som ligger i et jevnet krystallinske lag, gror ganoin med store folder som gir stoffet en lagdelt struktur. De kjemiske hovedkomponentene er de samme som i emalje, men strukturen gjør at ganoin ikke er like hard og slitesterk som emalje. Til gjengjeld er den heller ikke like sprø. Ganoin skilles ut av lærhuden (som er den del av mesodermen), i motsetning til emalje som skilles ut av ytterhuden.

Ganoin finnes som det ytterste laget i skjell hos bikirer og pansergjedder, og har gitt opphav til navnene bruskganoider og beinganoider for dem og deres slektninger. Det har blitt foreslått som et trekk som oppsto hos de tidlige strålefinnefiskene, men er også funnet i fossiler av pigghaier og tilsvarende stoffer forekommer som en del av skjellene og tennene hos haier. Muligens er ganoin også homolog med emaljen i tennene hos firbeinte virveldyr.

## Referanser
Rushprint

***Rushprint*** er et filmmagasin for film- og kinolivet samt TV-bransjen i Norge og Norden, og retter seg også mot den filminteresserte offentlighet. Magasinet følger de kreative aktørene foran og bak kamera som setter premissene for hva som lages av film, uavhengig om den vises på kino, video eller på web. Magasinet har også som mål å sette dagsorden i form av filmpolitiske og faglig orienterte debatter.  Nettmagasinet oppdateres daglig med nyhetssaker og analyser. Rushprint gir ut to internasjonale utgaver årlig på engelsk, New Norwegian Films, som distribueres på filmfestivalen i Berlin og i Cannes. 

Rushprint eies av Norsk Filmforbund og Norske Film- og TV-produsenters forening. Det kom opprinnelig ut som papirtidsskrift 6 ganger i året, og papirutgaven var supplert av en digital blogg kalt *Rushblogg*. 

Per 2020 er det et heldigitalt nettmagasin som både publiserer artikler og anmeldelser løpende på nettstedet rushprint.no, og sender ut ukentlige nyhetsbrev til abonnenter. 

Ansvarlig redaktør er Kjetil Lismoen. 

Rushprint holder til i Filmens hus i Oslo sentrum, i likhet med mange andre organisasjoner med tilknytning til film- og TV-bransjen.

## Referanser


## Eksterne lenker
* Nettmagasinet Rushprint.no Besøkt 5. desember 2020.
Peaceville Records

**Peaceville Records** er et britisk uavhengig heavy metal-plateselskap. Plateselskapet ble grunnlagt av Paul «Hammy» Halmshaw i 1987 i Cleckheaton. Selskapet signerte i starten punk-band. Paul Halmshaw styrte plateselskapet på fulltid først i 1988.

Plateselskapet er kjent for å ha signert doom metal-band og crust punk-band i 1980-årene. På 1990-tallet signerte de; My Dying Bride, Anathema og Paradise Lost som alle ble svært suksessfulle band.

I november 2006 ble det kjent at Paul Halmshaw og Lisa Halmshaw ville forlate plateselskapet og at Paul Groundwell ville ta over.

## Band
* Abscess
* Bloodbath
* Darkthrone
* Gallhammer
* Katatonia
* Madder Mortem
* My Dying Bride
* Novembre
* Porcupine Tree
* The Provenance

## Tidligere band
* Accidental Suicide
* Acrimony
* Agathocles
* Akercocke
* Anathema
* Aura Noir
* Atavistic
* At the Gates
* Autopsy
* Axegrinder
* Banished
* Baphomet
* Behemoth
* Blackstar
* The Blood Divine
* Chumbawamba
* Deviated Instinct
* Dominion
* Doom
* Drudge
* Electro Hippies
* G.G.F.H.
* Gold, Frankincense and Disk-Drive
* Isengard
* Kong
* Lid
* Morta Skuld
* Opeth
* Paradise Lost
* Pentagram
* Pitchshifter
* Prophecy of Doom
* Ship of Fools
* Sonic Violence
* Therion
* Thine 
* Vital Remains

## Eksterne lenker
*
Martin Bajčičák

**Martin Bajčičák** (født 1976) er en slovakisk langrennsløper.

Bajčičák debuterte i verdenscupen i 1995, og har én verdenscupseier. Den kom på 15 kilometer klassisk i Reit im Winkl i februar 2005.

I VM-sammenheng har han en fjerdeplass fra 2005 som bestenotering, mens en åttendeplass fra 2006 er det beste han har oppnådd individuelt i de Olympiske leker.

I junior-VM i 1996 tok han sølv på 10 kilometer klassisk og bronse på 30 kilometer fri teknikk.

I tillegg er det verdt å nevne at han har fire topp 10-plasseringer fra fem-mila i Holmenkollen, den siste i 2010.

## Referanser


## Eksterne lenker
*
Scenario

**Scenario** er en beskrivelse av en tenkt utvikling eller tilstand i fremtiden. Scenariometoden brukes blant annet innenfor strategifaget.

«Scenario» er opprinnelig et enkelt manuskript som gir en oversikt over aktørene og handlingsgangen i et teaterstykke eller en film. Denne betydningen stammer fra den italienske teatertradisjonen Commedia dell'arte. Ordet ble senere lånt av futuristen Herman Kahn og brukt som betegnelse på en tenkt, mulig fremtid. *The Year 2000: A Framework for Speculation*, som han skrev sammen med Anthony J. Wiener, var begynnelsen på utviklingen av moderne scenariemetodikk.

Scenarier er en vanlig tilnærming innenfor strategifaget og kunnskapsfeltet foresight (fremtidstenkning). Scenariemetodikken har gjennom 50 år utviklet seg til å bli et virkningsfullt redskap for strategiutvikling og læring i organisasjoner. Det undervises i scenarier ved flere ledende læresteder. I Norge benyttes scenarier i næringslivet, offentlig sektor og frivillige organisasjoner. 

Et scenario er en fortelling i miniatyr; en helhetlig beskrivelse av hvordan et samfunn eller marked kan tenkes å se ut i fremtiden og utviklingen som har ledet til en ny fremtidig tilstand. Et vanlig norsk synonym er «fremtidsbilde». Innenfor scenariemetodikken legger man til grunn at utviklingen sjelden er entydig eller forutbestemt. Når forholdene er komplekse, og man av ulike årsaker trenger å anlegge et langt tidsperspektiv, er det vanskelig og ofte risikabelt å komme med presise forutsigelser. Det er derfor nødvendig å lage flere scenarier for å fange inn mest mulig av usikkerheten i utviklingen.

Et scenario er ikke en prognose, en visjon eller en ferdig strategi. Scenariene gir grunnlag for å teste og utvikle strategier. Ved å prøve ut ulike handlingsalternativer i flere radikalt forskjellige fremtider, kan man forbedre eksisterende planer. Scenarier kan også sette de involverte på sporet av helt nye strategiske alternativer.

## Referanser
Black Thrash Attack

***Black Thrash Attack*** er debutalbumet til det norske black/thrash metal-bandet Aura Noir. Studioalbumet ble gjenutgitt av Century Media i 1999.

Alle låtene med unntak av spor 7, som er skrevet i samarbeid med Bjørn Dencker Gjerde, er skrevet av Aura Noir.

## Sporliste
# «Sons of Hades» (3:31) 
# «Conqueror» (4:03) 
# «Caged Wrath» (5:29) 
# «Wretched Face of Evil» (4:12) 
# «Black Thrash Attack» (5:11) 
# «The Pest» (3:11) 
# «The One Who Smite» (4:07) 
# «Eternally Your Shadow» (3:37)  
# «Destructor» (4:41) 
# «Fighting for Hell» (4:11) 

## Artister

## Eksterne lenker
*
Riksvei 9 (Finland)

**Riksvei 9 (Finland)** (*[[finsk]]: Valtatie 9*) er en finsk riksvei som går mellom Kuopio og Åbo. Veiens lengde er 454 km, og den er del av europavei 63.

## Kommuner og knutepunkter
### [[Norra Karelen]]
*  Onkamo
*  Niittylahti
*  Joensuu
*  Käpykangas
*  Käsämä 
*   Kuusjärvi

### [[Norra Savolax]]
*  Riistavesi
*  Vuorela
*  Pellesmäki ved Kuopio
* Levä
* Levä

### [[Mellersta Finland]]
* Hankasalmi, felles trasé til Jyväskylä
* Lievestuore, felles trasé til Jyväskylä
* Kanavouri, felles trasé til Jyväskylä
* Vaajakoski 
*    Jyväskylä
*  Jyväskylä-Ristonmaa
* Keljonkangas 
* Immola 
*  Jämsä

### [[Birkaland]]
*  Orivesi
### [[Egentliga Tavastland]]
* Ruutana 
* Linnainmaa
*   Tammerfors, felles trasé til Valkeakoski
*   Valkeakoski
* Humppila

### [[Egentliga Finland]]
* Aura
* Paatinen 
*   Åbo-Urusberget → 
*  Åbo-Takakirves 
*  Åbo
*  Åbo
Deep Tracts of Hell

***Deep Tracts of Hell*** er det andre studioalbumet til det norske black/thrash metal bandet Aura Noir. Rune Eriksen var ikke med på dette albumet fordi han turnerte med det norske bandet Mayhem under innspillingen. Sverre Dæhli fra Audiopain tok derfor over gitarspillet i spor 2.

## Sporliste
# «Deep Tracts of Hell» (01:57)
# «Released Damnation» (04:23)
# «Swarm of Vultures» (02:45)
# «Blood Unity» (04:47)
# «Slasher» (03:29)
# «Purification of Hell» (02:46)
# «The Spiral Scar» (04:27)
# «The Beautiful, Darkest Path» (04:31)
# «Broth of Oblivion» (04:41)
# «To Wear the Mark» (03:26) 

## Artister

## Eksterne lenker
*
Planula

En **planula** er det frittsvømmende larvestadiet til nesledyr og digene ikter. Larven har flimmerhår og er avflatet og bilateralt symmetrisk. Foran har den en liten dusk med cilietråder. Disse er knyttet til det blivende nervesystemet og er larvens sanseorgan. Tilsvarende larver finnes også hos de gruppene av slimormer som ikke har direkte utvikling.

Planulaen utvikler seg enten direkte fra et befruktet egg hos stormaneter og noen hydrozoer, eller fra en polypp som hos sjøanemoner. Hos mange stormaneter som lever i åpne vannmasser vil planulalarven metamorfosere direkte til en frittsvømmende liten versjon av det voksne dyret. Hos hydrozoer, kystlevende stormaneter og sjøanemoner vil planulalarven slå seg ned på bunnen og vokse opp til en polypp. Hos stormaneter vil polyppen danne en strobila som lager nye maneter ved en form for knoppskyting, mens hos hydrozoer og sjøanemoner vil den gro direkte opp til et voksent individ.

Planulalarver hos stormaneter og hydrozoer mangler noen form for mage, og kan ikke ta til seg næring. Hos sjøanemonene har planulaen en mage og kan spise. Disse larveformene tilsvarer henholdsvis morula- og gastrulastadiene hos høyere dyr.

Larvestadiet hos svamper likner en planula, men er ikke avflatet og mangler tosidig symmetri. Svamper har heller ikke noe nervesystem, og mangler den lille ciliedusken med tilknyttede sanseorganer som man finner hos planula-larven.

## Referanser
Yoktosekund

**Yoktosekund** er den korteste SI-enheten for måling av tid.
Et yoktosekund er lik 10−24 sekunder.
Symbolet for yoktosekund er **ys**.

Tidsenheten er så liten at den knapt har praktisk anvendelse i forskningen. Som en illustrasjon kan nevnes at lyset bruker 3 335 640 952 000 yoktosekunder på å tilbakelegge en millimeter.

1 yoktosekund er lik:
*0,001 zeptosekunder
*0,000 001 attosekunder
*0,000 000 001 femtosekunder

Og motsatt:
* 1 zeptosekund = 1000 yoktosekunder
* 1 attosekund = 1000 000 yoktosekunder
* 1 femtosekund = 1000 000 000 yoktosekunder
Terasekund

**Terasekund** er en SI-enhet for måling av tid.
Et terasekund er lik 1012 sekunder eller 31 688 år, 279 døgn, 5 timer, 46 minutter og 17 sekunder.
Symbolet for terasekund er **Ts**.

1 terasekund er lik:
*1 000 gigasekunder
*0,001 petasekunder
*0,000 001 exasekunder
*0,000 000 001 zettasekunder

Og motsatt:
* 1 gigasekund = 0,001 terasekunder
* 1 petasekund = 1 000 terasekunder
* 1 exasekund = 1 000 000 terasekunder
* 1 zettasekund = 1 000 000 000 terasekunder
Eivind Bråstad Jensen

**Eivind Bråstad Jensen** (født 1946) er en norsk pedagog og forfatter. 

Han er førsteamanuensis ved Høgskolen i Tromsø med hovedfag i pedagogikk. Han arbeidet som lærer i grunnskolen før han kom til daværende Tromsø lærerhøgskole, hvor han også var undervisningsleder og rektor. Eivind Bråstad Jensen har også vært informasjonsdirektør ved Universitetet i Tromsø og utdanningsdirektør i Troms.

## Bibliografi

* *Fra krisetiltak til suksesshistorier : desentraliserte profesjonsutdanninger i Troms 1978-2008* – 2008 ISBN 978-82-8104-059-5
* *Skoleverket og de tre stammers møte* – 2005 – ISBN 9788273890801 
* *Vegen inn i utdanningssystemet* – 1999 – ISBN 82-456-0739-8 
* *Fra fornorskningspolitikk mot kulturelt mangfold* – 1991 – ISBN 82-7380-158-6 
* *Med Solhov gjennom 75 år – 1912-1987* – 1989
* *Desentralisert allmennlærerutdanning ved Tromsø lærerhøgskole 1979-1982* – 1983
* *Desentralisert førskolelærerutdanning ved Tromsø lærerhøgskole 1978-1981. En rapport om studiet med hovedvekt på vurderinger fra studentene* 1982 

## Referanser
Svarttjernshøgda

**Svarttjernshøgda** 717 moh er den høyeste toppen i Nordmarka, i Oslomarka og i Jevnaker kommune.

Lamannshaugen, Helgehaugen, Oppkuven og Ringkollen er de 4 andre topper i marka over 700 meter.

På toppen er det et utsiktstårn bygget i 1995, med 360**[[°]]** langstrakt utsikt.

På åsryggen ligger Puttmyrene (Akerselvas kilde) som renner ned i Ølja, øverst i Nordmarksvassdraget.

__NOTOC__
## Se også
*Fjell i Akershus

## Fotnoter


## Referanser




## Eksterne lenker
* Skiforeningen om Svarttjernshøgda 
* Kjentmannsmerket om Svarttjernshøgda
Zeptosekund

**Zeptosekund** er den nest korteste SI-enheten for måling av tid.
Et zeptosekund er lik 10−21 sekunder.
Symbolet for zeptosekund er **zs**.

1 zeptosekund er lik:
*1 000 yoctosekunder
*0,001 attosekunder
*0,000 001 femtosekunder
*0,000 000 001 pikosekunder

Og motsatt:
* 1 yoctosekund = 0,001 zeptosekunder
* 1 attosekund = 1 000 zeptosekunder
* 1 femtosekund = 1 000 000 zeptosekunder
* 1 pikosekund = 1 000 000 000 zeptosekunder